S-4690/2019

Dómur

Mál þetta, sem dómtekið var 27. nóvember 2019, var höfðað með ákæru, útgefinni af lögreglustjóranum á höfuðborgarsvæðinu 17. september 2019, á hendur H-kk-þgf Þ-kk-þgf M-kk-þgf, […]: „fyrir eftirtalin brot framin á árinu 2018 og 2019 í Reykjavík, nema annað sé tekið fram:

1. Fyrir umferðarlagabrot, með því að hafa fimmtudaginn 6. apríl 2018 ekið bifreiðinni […] sviptur ökurétti og undir áhrifum áfengis (vínandamagn í blóði mældist 0,68 ‰) um Kötlufell, uns aksturinn var stöðvaður af lögreglu skömmu síðar á bifreiðastæði við Kötlufell.

Telst þetta varða við 1. mgr. 48. gr. og 1. sbr. 2. mgr. 45. gr., sbr. 1. mgr. 100. gr. umferðalaga nr. 50/1987.

2. Fyrir umferðarlagabrot, með því að hafa aðfaranótt sunnudagsins 12. ágúst 2018 ekið bifreiðinni […] sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana og fíkniefna (vínandamagn í blóði mældist 1,62 ‰ og metamfetamín 85 ng/ml) um Sæbraut við Hörpu, uns aksturinn var stöðvaður af lögreglu skömmu síðar á Sæbraut við Aktu Taktu.

Telst þetta varða við 1. mgr. 48. gr., 1. sbr. 3. mgr. 45. gr. og 1. sbr. 2. mgr. 45. gr. a, allt sbr. 1. mgr. 100. gr. umferðalaga nr. 50/1987.

3. Fyrir, umferðarlagabrot, með því að hafa fimmtudaginn 11. október 2018 í Hafnarfirði ekið bifreiðinni […] sviptur ökurétti um bifreiðastæði Krónunnar við Flatahraun þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

4. Fyrir vopnalagabrot, með því að hafa laugardaginn 14. júlí 2019 að […], haft í vörslum og átt tvær skammbyssur, án leyfis, sbr. munaskýrsla 131007, sem lögregla fann á heimili ákærða að […].

Telst þetta varða við 1. mgr. 12. gr., sbr. g.lið 1. mgr. 2. gr., sbr. 1. mgr. 36. gr. vopnalaga nr. 16/1998.

5. Fyrir umferðarlagabrot, með því að hafa fimmtudaginn 20. desember 2018 ekið bifreiðinni […], undir áhrifum áfengis (vínandamagn í blóði mældist 1,96 ‰) og sviptur ökurétti, á bifreiðastæði við Vínlandsleið í Grafarholti, þar sem lögregla stöðvaði aksturinn.

Telst þetta varða við 1., sbr. 3. mgr., 45. gr., og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

6. Fyrir, umferðarlagabrot, með því að hafa föstudaginn 8. febrúar 2019 ekið bifreiðinni […] sviptur ökurétti austur Vínlandsleið við hús nr. 24, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

7. Fyrir þjófnað, með því að hafa stolið skafmiðum úr eftirtöldum verslunum á árinu 2019, samtals að verðmæti kr. 83.500, svo sem hér greinir: i. Föstudaginn 8. febrúar í versluninni N1 Þjóðbraut 9, Akranesi stolið happaþrennum og happaljósi að andvirði kr. 50.800, ii. Föstudaginn 8. febrúar í versluninni Kvikk, Skagabraut 43, Akranesi stolið skafmiðum að andvirði kr. 32.700,.

Telst þetta varða við 244. gr. almennra hegningarlaga nr. 19/1940.

8. Fyrir þjófnað, með því að hafa mánudaginn 11. febrúar 2019 í Olís Norðlingaholti, stolið tveimur harðfiskpokum að andvirði kr. 2.578, Telst þetta varða við 244. gr. almennra hegningarlaga nr. 19/1940.

9. Fyrir þjófnað, með því að hafa föstudaginn 22. mars 2019 í versluninni Álnabæ Síðumúla 32, stolið bíllyklum og kr. 35.000, í peningum.

Telst þetta varða við 244. gr. almennra hegningarlaga nr. 19/1940.

10. Fyrir þjófnað, með því að hafa laugardaginn 23. mars 2019 í versluninni Nettó Salavegi 2 í Kópavogi, stolið harðfiskpoka, lambahrygg, kókdós og orkudrykk að ótilteknu verðmæti.

Telst þetta varða við 244. gr. almennra hegningarlaga nr. 19/1940.

11. Fyrir þjófnað, með því að hafa laugardaginn 23. mars 2019 í verslun ÁTVR í Mjódd, stolið koníakspela að andvirði kr. 3.000,.

Telst þetta varða við 244. gr. almennra hegningarlaga nr. 19/1940.

12. Fyrir þjófnað, með því að hafa laugardaginn 23. mars 2019 í verslun í Hörpunni í Reykjavík, stolið tveimur loðhúfum og veski að ótilteknu verðmæti.

Telst þetta varða við 244. gr. almennra hegningarlaga nr. 19/1940.

13. Fyrir þjófnað, með því að hafa laugardaginn 23. mars 2019 í versluninni Adam og Evu, Kleppsvegi 150, stolið 8 geisladiskum samtals að verðmæti kr. 20.000, Telst þetta varða við 244. gr. almennra hegningarlaga nr. 19/1940.

14. Fyrir umferðarlagabrot, með því að hafa laugardaginn 23. mars 2019 ekið bifreiðinni […] sviptur ökurétti og undir áhrifum áfengis (vínandamagn í blóði mældist 1,66 ‰) austur Sæbraut að versluninni Adam og Evu Kleppsvegi 12, þar sem akstri lauk.

Telst þetta varða við 1. mgr. 48. gr. og 1. sbr. 3. mgr. 45. gr., sbr. 1. mgr. 100. gr. umferðalaga nr. 50/1987.

Þess er krafist að ákærði verði dæmdur til refsingar og og til greiðslu alls sakarkostnaðar og til sviptingar ökuréttar skv. 101. og 102. gr. umferðarlaga nr. 80/1987, sbr. 25. gr. laga nr. 44/1993 og 18. gr. laga nr. 66/2006. Einnig er krafist upptöku tveimur skammbyssum, samkvæmt 1. mgr. 37. gr. vopnalaga nr. 16/1998, sem hald var lagt á sbr. ákæruliður nr. 4.“

Í þinghaldi 27. nóvember 2019 féll ákæruvaldið frá þeirri kröfu að ákærði yrði jafnframt sakfelldur fyrir eign þeirra vopna sem tilgreind eru í ákærulið nr. 4.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1968. Samkvæmt framlögðu sakavottorði, dagsettu 6. september 2019, á ákærði nokkurn sakaferil að baki, eða allt aftur til ársins 1988. Ákærði hefur margítrekað sætt refsingu, meðal annars fyrir auðgunarbrot, umferðarlagabrot og brot gegn lögum nr. 65/1974 um ávana og fíkniefni.

Við ákvörðun refsingar nú ber til þess að líta að ákærði hefur nú í fimmta sinn, innan ítrekunartíma í skilningi 71. gr. almennra hegningarlaga nr. 19/1940, verið sakfelldur fyrir akstur sviptur ökuréttindum. Þá verður óhjákvæmilega að líta til þess að ákærði hefur í málinu verið sakfelldur fyrir ítrekaða þjófnaði. Á hinn bóginn er litið til greiðrar játningar ákærða, þess að hann hefur sýnt iðrun vegna brota sinna og að hann hefur látið af neyslu áfengis og sótt meðferðir í því tilliti svo sem gögn málsins bera með sér.

Með hliðsjón af sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 16 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á tveimur skammbyssum, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 189.720 krónur, að meðtöldum virðisaukaskatti, og 276.959 krónur í annan sakarkostnað.

Af hálfu ákæruvaldsins flutti málið B-kk-þf E-kk-nf fyrir E-kk-þf L-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf Þ-kk-nf M-kk-nf, sæti fangelsi í 16 mánuði.

Áréttuð er ævilöng ökuréttarsvipting ákærða.

Ákærði sæti upptöku á tveimur skammbyssum.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 189.720 krónur og 276.959 krónur í annan sakarkostnað.

B-kvk-nf V-kvk-nf

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1968. Samkvæmt framlögðu sakavottorði, dagsettu 6. september 2019, á ákærði nokkurn sakaferil að baki, eða allt aftur til ársins 1988. Ákærði hefur margítrekað sætt refsingu, meðal annars fyrir auðgunarbrot, umferðarlagabrot og brot gegn lögum nr. 65/1974 um ávana og fíkniefni.

Við ákvörðun refsingar nú ber til þess að líta að ákærði hefur nú í fimmta sinn, innan ítrekunartíma í skilningi 71. gr. almennra hegningarlaga nr. 19/1940, verið sakfelldur fyrir akstur sviptur ökuréttindum. Þá verður óhjákvæmilega að líta til þess að ákærði hefur í málinu verið sakfelldur fyrir ítrekaða þjófnaði. Á hinn bóginn er litið til greiðrar játningar ákærða, þess að hann hefur sýnt iðrun vegna brota sinna og að hann hefur látið af neyslu áfengis og sótt meðferðir í því tilliti svo sem gögn málsins bera með sér.

Með hliðsjón af sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 16 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á tveimur skammbyssum, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 189.720 krónur, að meðtöldum virðisaukaskatti, og 276.959 krónur í annan sakarkostnað.

Af hálfu ákæruvaldsins flutti málið B-kk-þf E-kk-nf fyrir E-kk-þf L-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

Ákærði, H-kk-nf Þ-kk-nf M-kk-nf, sæti fangelsi í 16 mánuði.

Áréttuð er ævilöng ökuréttarsvipting ákærða.

Ákærði sæti upptöku á tveimur skammbyssum.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 189.720 krónur og 276.959 krónur í annan sakarkostnað.

B-kvk-nf V-kvk-nf